Viborger Samler, 1843-11-02
(Under nærværende Sag paaanke Citanterne, Boghandlerne Steen, Reizel og Lose & Olsen, en af Skifteretten i Aalborg den 7de Januar d. A. afsagt Decision i Boghandler Løventhals Fallitboe, under hvilket Boes Behandling Citanterne have gjort Fordring paa at erholde udleveret in natura, hvad der endnu maatte være i Behold i Boet af de Fallenten fra dem i Commission tilstillede Boghandlingsartikler, overeensstemmende med de under Sagen fremlagte Specificationer; imod hvilken Fordring. Jndstevnte, Cancellieraad Procurator Jensen, som Mandatarius for Boghandlerne Bing & Søn, der for et Tilgodehavende af 2000 Rbd. efter Obligation af 14de Decbr. 1839 have generelt Pant i samtlige Fallentens Eiendele, har gjort Jndsigelse og paastaaet Gjenstandene, for Citanternes Reclamation, forsaavidt de findes i Boet, inddragne under dettes Masse.) Ved den nævnte Decision er saaledes eragtet: "Boghandler Hempel i Odense vil blive at udlevere hvad der i Boet muligt maatte forefindes af de Fallenten til Forhandling tilstillede Bøger, efter hans Mandants Paaviisning og overeensstemmende med den i saa Henseende inden Aalborg Bytingsret den 5te Septbr. sidstl. afsagte Dom, hvorimod Udlevering ei kan finde Sted til Pasquier & Comp. i Altona og Boghandlerne C. Steen, Reitzel og Lose & Olsen i Kjøbenhavn, forsaavidt muligt nogle af de Fallenten tilstillede Artikler endnu maatte forefindes i Boet." Dom: "Citanterne, Boghandlerne C. Steen, C. A. Reizel, og Lose & Olsen, bør være berettigede til i Boghandler Løventhals Fallitboe i Aalborg at erholde udleveret in natura hvad der i Boet haves i Behold af de Fallenten fra Citanterne a Condition tilstillede Boghandlingsartikler, efter nærmere Paaviisning i Henhold til de af Citanterne fremlagte Fortegnelser, og den yderligere Forhandling om Artiklernes Jdentitet, som derved maatte foranlediges. Processens Omkostninger for Overretten ophæves." Nr. 171. - Proprietair Cober til Lengsholm (Ldsorpkt. Jespersen), contra Gaardeier Hans Peter Frederik Koefoed til Skjærumgaard. (Mødte selv.)(Under denne Sag paaanker Citanten, Proprietair Eiber, en inden Frederikshavns Kjøbstads og Horns Herreds Ret den 11te Jan. d. A. afsagt Dom i en Sag, anlagt af ham imod Jndstævnte til Betaling af 210 Rbd. 11 s. Citanten havde nemlig ved en Strandingsauction i Skagen den 9de Decbr. 1841 ladet sig tilslaae 103 Tdr. havareret Hvede, hvilken Hvede han opgiver, efter en foregaaende mundtlig Overeenskomst med Jndstævnte, at have kjøbt for deres fælles Regning. Da imidlertid den største Deel af det ommeldte Partie Hvede var bleven bedærvet og derfor maatte sælges med betydeligt Tab, har Citanten ved Underretten sagsøgt Jndstævnte, der har negtet at have indgaaet noget saadant Jnteressentskab med Citanten, til at godtgjøre sig Halvdelen af det af denne Handel flydende Tab med den ovennævnte Sum, 210 Rbd. 11 s.) Ved den nævnte Dom er saaledes kjendt for Ret: "Naar Jndstævnte, Frederik Koefoed, efter foregaaende lovlig Omgang, med sin corporlige Eed inden sit Værneting bekræfter, at de under nærværende Sag omhandlede 103 Tdr. Hvede, som Citanten, Proprietair Eiber, finder at have faaet Tilslag for ved Strandingsauctionen paa Skagen d. 9de Decbr. 1841, ikke ere indkjøbte for hans og Citantens fælles Regning, bør han for Citantens Tiltale i denne Sag fri at være; for hvilket Tilfælde Processens Omkostninger ophæves. Trøster Jndstævnte sig derimod ikke til saadan Eed at aflægge, da bør han til Citanten at betale den Summa 210 Rbd. 11 s. med Renter 4 pCt. fra 26de Febr. 1842 indtil Betaling skeer samt dette Søgsmaals Omkostninger med 40 Rbd. Sølv. Det Jdømte at efterkommes inden 15 Dage efter denne Doms lovlige Forkyndelse under Adfærd efter Loven."